**ЗАДАНИЕ ЗА КУРСОВА РАБОТА**

**ПО УЧЕБНА ДИСЦИПЛИНА**

**„ОСНОВИ НА УПРАВЛЕНИЕТО”**

**УЧЕБНА ЗАДАЧА**

Съставете личен SWOT - анализ. Вероятно познавате добре силните и слабите страни от характера Ви, но едва ли сте идентифицирали потенциалните възможности и заплахи. Анализирайки себе си, Вие преминавате на следващ етап от развитието си като личност и професионалист.

Тъй като задачата касае себепознаване и самоанализиране, само **АКО ЖЕЛАЕТЕ** обратна връзка, можете да изпратите курсовата задача по ел. поща до преподавателя на адрес makreta\_99@yahoo.com. За целта е необходимо, курсовата задача да се форматира както следва:

- Оформяне на титулна страница със съдържание, в което се включват **данни за студента, Фак. №, специалността**, висшето училище, учебна година.

- Кратко въведение за значимостта на SWOT – анализа за оптимизиране на самоуправлението и самодисциплината.

- Персонален SWOT – анализ

- Използвана литература

**ПРЕПОРЪКИ ЗА ИЗПЪЛНЕНИЕ НА ЗАДАЧАТА!**

 Една изключително интересна задача, която ще ви даде възможност да усъвършенствате самоанализа, своите мисли, позиция и чувства по темата.

**Когато анализирате СИЛНИТЕ СИ СТРАНИ ще Ви бъдат полезни въпросите:**

* В какво наистина съм добър?
* За кои мои умения другите хора ме поздравяват?
* С кои мои умения аз се гордея?
* Какво ме отличава от останалите?
* Кога съм най-доволен от себе си?

**Когато анализирате СЛАБИТЕ СИ СТРАНИ ще Ви бъдат полезни въпросите:**

* Бихте ли могли да кажете за себе си, че сте успешен в личен и професионален план?
* Какво Ви липсва, което успешните хора притежават?
* За какво най-често сте критикуван/а?
* Кои черти от характера Ви и навици Ви пречат в професионален и личен план?

**След като сте записали силните и слабите си страни, можете да попитате хората, които са „на една ръка разстояние“ от личното Ви и професионално обкръжение за тяхното мнение. Голяма е вероятността да откриете различия, но дали и как ще ги приемете – ЗАВИСИ ЕДИНСТВЕНО САМО ОТ ВАС!**

**Когато анализирате ВЪЗМОЖНОСТИ ще Ви бъдат полезни подобни въпроси:**

* Какви възможности съществуват за развитие на силните си страни?
* Какви промени са необходими в личен и професионален план за да се справите със слабите си страни?
* От какви хора сте заобиколени?
* Каква информация достига до Вас?

**Когато анализирате ЗАПЛАХИТЕ ще Ви бъдат от полза следните въпроси:**

* Какво Ви пречи за да сте максимално удовлетворен в професионален план?
* На колко години сте?
* Живеете ли здравословно?
* Има ли Ваша слаба черта, която може да застраши личния и професионалния успех?

Вашата цел, като бъдещ или настоящ РЪКОВОДИТЕЛ е да разберете повече за силните си и слаби страни. Идеята е да можете да използвате силните си страни, а слабите да ги управлявате ефективно.

Надявам се да Ви бъде интересно и Ви молим да приемете задачата не само като изпълнение на писмено задание, а като предизвикателство!

Въпреки творческия характер на задачата, препоръчваме да се справите с нея след като сте се запознали напълно с теоретичния материал по дисциплината.

РАЗРАБОТИЛ ЗАДАНИЕТО: Доц. Макрета Драганова, дм